Valtioneuvoston asetus

Väestörekisterikeskuksen eräistä tehtävistä

Valtioneuvoston päätöksen mukaisesti säädetään:

1 §

Kansalaisneuvonta

Väestörekisterikeskus tuottaa ja kehittää kansalaisen yleisneuvontapalvelua *(Kansalaisneuvonta).*

2 §

Yhteiset asiantuntijapalvelut

Väestörekisterikeskus

1. valmistelee ja kehittää julkisen hallinnon tietohallintoa, tiedonhallintaa, digitaalista turvallisuutta ja sähköistä asiointia koskevia menetelmiä, arkkitehtuurikuvauksia, suosituksia ja ohjeita;
2. tarjoaa julkisen hallinnon tietohallintoa, tiedonhallintaa, digitaalista turvallisuutta ja sähköistä asiointia koskevia asiantuntijapalveluja;
3. kokoaa yleistä tilannekuvaa julkisen hallinnon tietohallinnosta, tiedon hallinnasta, digitaalisesta turvallisuudesta ja sähköisestä asioinnista;
4. tuottaa ja kehittää edellä mainittuihin tehtäviin liittyviä välineitä ja kehitysympäristöjä.

3 §

Voimaantulo ja siirtymäsäännös

Tämä asetus tulee voimaan 1 päivänä marraskuuta 2017.

Valtiokonttori tuottaa ja kehittää Kansalaisneuvontaa enintään 31 päivään joulukuuta 2017, tämä päivä mukaan lukien, minkä jälkeen palvelutuotanto siirtyy Väestörekisterikeskukselle.

Valtiovarainministeriö hoitaa asetuksen 2 §:n mukaisia yhteisiä asiantuntijapalveluita enintään 31 päivään joulukuuta 2017, tämä päivä mukaan lukien, minkä jälkeen tehtävien hoitaminen siirtyy Väestörekisterikeskukselle.

Helsingissä xx päivänä lokakuuta 2017

Kunta- ja uudistusministeri Anu Vehviläinen

Lainsäädäntöneuvos Sami Kivivasara